
Par atklātu konkursu “Jauna autobusa piegāde Tukuma novada pašvaldības vajadzībām” (iepirkuma identifikācijas Nr. TNP 2026/50)
     
	Atklāta konkursa “Jauna autobusa piegāde Tukuma novada pašvaldības vajadzībām” (iepirkuma identifikācijas Nr. TNP 2026/50) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresētā piegādātāja jautājumu par Konkursu un sniedz atbildi uz uzdoto jautājumu:

Jautājums:
Tehniskās specifikācijas 14.punkta 14.1.apakšpunkta prasība – Riteņu/riepu izmērs R16 – norādītais izmērs, izskatot tirgū piedāvātos šāda tipa transportlīdzekļus, atbilst tikai viena brenda pārstāvim, t.i., Mercedes Benz, kas nav godīgas konkurences apliecinājums un tiek liegta iespēja pārējiem tirgus dalībniekiem piedāvāt savus transportlīdzekļus minētajā iepirkumā, samazinot konkurences iespējas. Papildus vēršam uzmanību, ka atbilstoši nolikumam Pasūtītājam ir jāizvēlas saimnieciski izdevīgākais piedāvājums, ko iespējams nodrošināt izvērtējot vairāku pretendentu iesniegtos piedāvājumus. 
Jautājums: lūgums veikt izmaiņas un norādīto punktu izteikt šādā redakcijā - Riteņu/ riepu izmērs ne mazāks kā R16.
Atbilde: 
Komisija informē, ka, nosakot prasību par riteņu/riepu izmēru R16, pasūtītājs ir vadījies no savām objektīvajām vajadzībām un plānotajiem transportlīdzekļa ekspluatācijas apstākļiem. Prasība ir noteikta, izvērtējot transportlīdzekļa ekspluatācijas izmaksas, uzturēšanas aspektus, kā arī piemērotību ikdienas lietošanai dažādas kvalitātes ceļu seguma apstākļos. Pasūtītāja vērtējumā R16 riteņu/riepu izmērs nodrošina optimālu līdzsvaru starp ekspluatācijas izmaksām, braukšanas komfortu un izturību. Komisija nepiekrīt apgalvojumam, ka prasība par R16 riteņu/riepu izmēru nepamatoti ierobežo konkurenci. Prasība ir saistīta ar pasūtītāja faktiskajām ekspluatācijas vajadzībām un nav noteikta ar mērķi priekšrocības radīt konkrētam ražotājam vai piegādātājam. Vienlaikus pasūtītājam ir tiesības noteikt tehniskās prasības, kas nepieciešamas tā vajadzību nodrošināšanai, ja tās ir objektīvi pamatotas un saistītas ar iepirkuma priekšmetu. Ņemot vērā minēto, tehniskās specifikācijas 14.1. punkta prasība paliek spēkā sākotnējā redakcijā un netiks mainīta.


Bumbiere 28728008
viktorija.bumbiere@tukums.lv   
Šis dokuments ir parakstīts ar drošu elektronisko parakstu un satur laika zīmogu

image1.wmf

